પુત્ર પરમ ક્રિકેટ કોચિંગમાં જવાનો અફર નિર્ણય લઈ ચૂક્યો હતો, તે નીરવ મોદી (PNB ફ્રેમ)ની જેમ મારું કરી નાખવાના મૂડમાં હતો, હમેશા મુજબ આર્યનારી પણ શકુર રાણાની (પાકિસ્તાનના નામચીન અમ્પાયર, વધુ જાણવા ગૂગલ કરજો હું કઈ બધી ચોખવટ કરવા નવરો નથી, હુહ) પેઠે યજમાન અર્થાત પુત્ર પક્ષે રહી. મારી જીદ ઉંધે કાંધ પડી, કમને મેં શરણાગતિ સ્વીકારી પરમને ક્રિકેટ કોચિંગ ક્લાસમાં જોડવા માટે ઘોર મંદીમાં રજામંદી આપી ગોદડું ઓઢી સૂઈ ગયો.